
„Gomandantu' agţiunii” se întoarce... 
Data: 8 martie 2024 


Când îţi spui în sinea ta c-ai scăpat de ăl cu coarne, hop, apare tac'su. Raed Arafat, practician şi părerolog calificat în bătaia vântului 
străin, un fel de Trahanache pe toate posturile în postura de „Gomandant al agţiunii” — cum îl numeşte cineva -, s-a recalificat şi a emis 


din nou gogomănii la megafon. Mai nou, s-a apucat să şterpelească pâinea de la gura seismologilor. Şi ce credeţi?, precum domnul Goe, 


trage semnalul de alarmă al unui alt tren caragialesc, un închipuit de el mare cutremur ce va să vină — zice el — 


p> 


în România: „Omul de rând trebuie să înțeleagă un singur lucru!”... că fără el nu se poate ?! Ce nu se ştie, dar se- 
ntâmpă este că de acest personaj România n-a reuşit încă să se debaraseze! Pentru că este fixat în fotoliu cu 
şuruburile stricaţilor de la Davos. Cu sau fără voia noastră, el ştie tot. Chiar şi pe unde umblă şeful statului pe 
banii norodului când nu-i de găsit la Cotroceni. Ştie cât va cheltui statul român — sau ce-o mai fi — pentru noul 


cuibuşor de nebunii de şapte milioane de hârtii „europene” al excursionist-schior-biciclist-navetist-ului zburător 


de curse lungi cu aeronave private... asemenea paparudei Ursula. 


A fost o perioadă în care „Gomandantu”' agţiunii” dispăruse de pe ecrane (probabil pentru a da socoteală pentru „acţiunile” sale 
binefăcătoare din anii plandemiei), perioadă în care românii au respirat uşuraţi de invizibilitatea sa, dar piaza rea se pare că iar a ieşit 
basma curată, dosarele i s-au albit, drept dovadă că a scăpat din lanţ şi muşcă din nou. A reapărut pe sticlă vorbind cu tupeu-i 
caracteristic despre ceea ce nici el nu pricepe. Cum nu poate să stea locului după ce primeşte ordine de „sus”, a aruncat pe piaţă sfaturi 
preţioase pentru întreaga populaţie. Valabile și folositoare asemenea celor din anii marii minciuni a escrocheriei mondiale Covid-19, 
pentru că: „EI este eroul care înşiră ambulanţe roşii, dar nu poate găsi un avion prăbuşit în Apuseni şi nu e-n stare să salveze, la 30 de 
metri de țărm, pasagerii unui elicopter picat în Siutghiol, iar competenţa lui s-a soldat cu 64 de morţi la «Colectiv>.[...] Să amintim de 
participarea eroului — cercetată degeaba de procurori — la achiziţiile de spitale mobile, tiruri A.T.I., ventilatoare mecanice, izolete şi seruri 
de zeci de miliarde de euro — sau ultima strigare, defribrilatoare publice. EI este „gomandantul agţiunii”, inclusiv de la Crevedia. Raed. 
Raed Arafat”. Pentru toate acestea, a primit din partea statului Român: „Ordinul Naţional «Steaua României», în grad de «Cavaler» şi 


Ordinul Naţional «Pentru Merit», în grad de cavaler, respectiv, de ofiţer”. 


Dacă pe timpul plandemiei „Gomandantu” agţiunii” lăuda izoletele devenite invizibile şi spitalele ambulatorii unde nu a călcat picior de 
pacient, dacă obligativitatea măştilor dovedite inutile protecţiei împotriva „Inamicului public nr.1” erau la mare căutare, acum personajul 
face reclamă şi vrea să ne vîndă „truse de urgenţă echipate cu medicamente, radio, provizii alimentare şi apă”, imitându-l pe amiralul 
olandez Rob Bauer. Şi-or fi deschis ăştia doi vreun magazin camuflat pentru vânzarea truselor de urgenţă? Nimic nu e imposibil. Cu 


certitudine, dispariţia „Gomandantului agţiunii” din viaţa românilor ar fi o minune... dar minuni poate face numai Cel de Sus. 


Pe noi, cetăţenii României, mai marii ţării ne-au vândut străinilor cu pământ cu tot. Recenta declaraţie a lui Arafat o fi piesă componentă 
a campaniei electorale din acest an? Orice este posibil! Pentru că suntem nişte inconştienţi neajutoraţi mintal, „Gomandantu' agţiunii” ne 
aminteşte că „suntem parte a Mecanismului de Protecţie Civilă Europeană”, că „România participă la intervenţii în afara ţării sub acest 
mecanism. În paralel, ţara noastră primeşte sprijin din partea altor ţări în situaţii de nevoie reciprocă” — zice el. Când şi cine a mai ajutat 
România în ultimele trei decenii, a-ratatule, că noi nu ştim? Inundații, incendii de pădure, incendii ale lanurilor de cereale, prăbușiri de 


avioane, de elicoptere SMURD... s-au întâmplat şi pe la noi. Ştim însă numai că noi i-am ajutat pe alţii aflaţi la ananghie. 


Măi Arafatule, lasă seismologii să spună ei ce trebuie spus — măcar atât cât le permit posibilităţile şi competenţa. Tu, care prea te pricepi 
la toate... du-te la Macron, în Franţa, mergi la Netanyahu, pleacă la Casa Albă unde tu şi Biden v-aţi potrivi şi înţelege de minune, mergi la 
rudele din Cisiordania pe traseul mai lung, prin Amman-lordania... sau, du-te unde a dus mutu” iapa anul trecut ! Nu în Africa... Dar nu te 


mai întoarce! 

